Държавен вестник, бр. 24, 2026 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  24
нени изискванията на ал. 1 – 3, както и на 
чл. 3, ал. 4.
(6) По опозиция, по която не е платена 
държавна такса, не са изпълнени изискванията 
на ал. 1 – 3 и на чл. 3, ал. 4, на опонента се 
предоставя едномесечен срок за отстраняване 
на нередовностите.
(7) Когато опозицията не отговоря на 
изискванията и нередовностите не са отстра­
нени в срока по ал. 6, се взема решение по 
чл. 106а, ал. 7, т. 1.
(8) За всяка опозиция, за която е платена 
дължимата държавна такса и която отговаря 
на изискванията на ал. 1 – 3, се изпраща уве­
домление, с което на заявителя и на опонента 
се предоставя тримесечен срок за консулта­
ции за постигане на споразумение по всички 
повдигнати с нея основания. При постъпило 
искане и от двете страни срокът може едно­
кратно да се удължи с още три месеца.
(9) С уведомлението по ал. 8 на заявителя 
се предоставя и единият екземпляр на опо­
зицията и доказателствата, когато такива са 
представени.
(10) В срок до един месец след изтичане­
то на срока по ал. 8 заявителят съобщава 
резултатите от консултациите за постигане 
на споразумение, включително всички евен­
туални изменения в заявката, съгласувани с 
опонента.
(11) Основанията на опозицията, по които 
заявителят и опонентът са постигнали спора­
зумение, се считат за оттеглени.
(12) От заявителя или опонента може да 
се изискат допълнителни доказателства или 
материали, когато е необходимо, за което се 
предоставя едномесечен срок.
(13) Когато след консултациите за постигане 
на споразумение информацията, публикувана 
съгласно чл. 106г, ал. 6, се измени, в едноме­
сечен срок от съобщаването за измененията 
на Патентното ведомство се прави проверка 
дали изменената заявка изпълнява изисква­
нията на чл. 106б и 106в, както и на чл. 6 от 
Регламент (ЕС) 2023/2411.
(14) В случай че измененията в заявката са 
съществени и тя отговаря на изискванията на 
чл. 106б и 106в, както и на чл. 6 от Регламент 
(ЕС) 2023/2411, се прилага чл. 106г, ал. 5 и 6.
(15) Лицата по ал. 1 може да поискат пре­
доставяне на преходен период до 10 години 
за привеждане в съответствие със специфи­
кацията на продукта, считано от датата на 
подаване на заявката до Службата на Евро­
пейския съюз за интелектуална собственост, 
при условие че законно са предлагали продук­
та на пазара, използвайки наименованието 
непрекъснато през последните най-малко 
5 години преди подаването на заявката в 
Патентното ведомство.
Приключване на националния етап на 
процедурата по регистрация
Чл. 106е. (1) След приключване на произ­
водството по опозиция се взема решение по 
чл. 106а, ал. 7, т. 1 или 2.
(2) Когато е подадено искане по чл. 106д, 
ал. 15, се взема решение по чл. 106а, ал. 7, 
т. 18 или 19 и лицата се включват в списъка 
по чл. 106а, ал. 9, т. 4.
(3) Когато не е подадена опозиция, се взема 
решение по чл. 106а, ал. 7, т. 1.
(4) Решенията по чл. 106а, ал. 7, т. 1 и 2 
заедно със спецификацията на продукта, кога­
то решението е за изпращане на заявката на 
равнище на Европейския съюз, се публикуват 
съгласно чл. 106а, ал. 8.
(5) Когато решението е по чл. 106а, ал. 7, 
т. 1, заявката се изпраща на Службата на Евро­
пейския съюз за интелектуална собственост за 
продължаване на процедурата по регистрация 
на равнището на Европейския съюз.
Оттегляне на заявката
Чл. 106ж. (1) До вземане на решение за 
регистрация на географското указание за 
занаятчийски и промишлени продукти с 
действие на територията на Европейския съюз 
заявителят може да оттегли заявката.
(2) Когато заявката е оттеглена преди 
изпращането є на равнище на Европейския 
съюз, се взема решение по чл. 106а, ал. 7, т. 2.
(3) За оттегляне на заявката след изпра­
щането є на равнище на Европейския съюз 
се уведомява Службата на Европейския съюз 
за интелектуална собственост.
Временна национална защита
Чл. 106з. (1) Лицата, подали заявка за 
регистрация на географско указание за зана­
ятчийски и промишлени продукти с действие 
на територията на Европейския съюз, която е 
изпратена на Службата на Европейския съюз за 
интелектуална собственост съгласно чл. 106е, 
ал. 5, може да подадат искане за предоставяне 
на временна национална защита по смисъла 
на чл. 18 от Регламент (ЕС) 2023/2411.
(2) Временната национална защита обхва­
ща защитата съгласно чл. 40, параграф 1 – 5 
от Регламент (ЕС) 2023/2411 и се прилага 
само на територията на Република България. 
Когато на заявеното географско указание е 
предоставена временна национална защита, 
при използването му не може да се добавят 
означението „защитено географско указание“, 
съкращението „ЗГУ“ и символът на Евро­
пейския съюз съгласно чл. 48 от Регламент 
(ЕС) 2023/2411.
(3) Временната национална защита има 
действие от датата на подаване на заявката 
за географско указание в Службата на Евро­
пейския съюз за интелектуална собственост 
съгласно чл. 106е, ал. 5 и се прекратява на 
датата на вземане на решение по заявката